කනගාවා එපිට මහා රළ
හෙවත් මහා රළ හෝ සරලව රළ යුනවෙන් හැඳින්වෙන්නේ ජපන් උකියෝ-ඉ සිත්තරකු වන හොකුසායි විසින් නිර්මාණය කරන ලද දැවඅච්චු මුද්‍රණයකි. මෙය 1829 සහ 1833 අතර කාලයේ ප්‍රකාශයට පත් කොට ඇත. පසුකාලීන එඩෝ යුගයට අයත් මෙය  හොකුසායිගේ ෆූජි කන්දේ දර්ශන තිස් හය සිතුවම් මාලාවේ පළමු සිතුවම ද වේ. හොකුසායිගේ වඩාත්ම ප්‍රකට කෘතිය වන මෙය, ලොව පුරා වඩාත්ම ප්‍රසිද්ධියට පත් ජපන් කලා නිර්මාණයක් ලෙස ද සැලකේ.

මෙමගින් නිරූපණය වන්නේ කනගාවා ප්‍රාන්තයේ මුහුදේ ඇති බෝට්ටු දැවැන්ත රළක බලපෑමට ලක්වන ආකාරයයි. ඇතැම් අවස්ථාවන්හි දී සුනාමියක් යැයි ද අනුමාන කෙරෙන මෙය බොහෝවිට විශාල රළ පහරක් ලෙස සැලකේ. සිතුවම් මාලාවේ සෑම සිතුවමකම පාහේ දක්නට ලැබෙන ෆූජි කන්ද මෙහි ද නිරූපිත ය. එය පසුබිමින් දිස්වේ.

මෙම මුද්‍රණයේ උපස්ථිතීන් මෙට්‍රොපොලිටන් කලා කෞතුකාගාරය, බ්‍රිතාන්‍ය කෞතුකාගාරය, චිකාගෝ කලායතනය, ලොස් ඇන්ජලීස් ප්‍රාන්ත කලා කෞතුකාගාරය සහ මෙල්බර්න්හි වික්ටෝරියා ජාතික කලාගාරය මෙන්ම ප්‍රංශයේ ජිවර්නිහි ක්ලෝඩ් මොනේගේ නිවස ඇතුළු බටහිර එකතූන් ගණනාවකම දැකගත හැක.

සටහන්

බාහිර සබැඳි 

 "කනගාවා එපිට මහා රළ" සඳහා මෙට්‍රොපොලිටන් කාල කෞතුකාගාරයේ (නිව් යෝක්) ඇති සටහන
 බීබීසී ශ්‍රව්‍ය ගොනුව ලෝක ඉතිහාසය වස්තූන් 100කින්
 විවිධ ප්‍රකාශකයන්ගේ නොයෙක් පිටපත් සමග මුල් කෘතිය පිළිබඳ අධ්‍යයනයක්

1832 නිර්මාණ
කට්සුෂිකා හොකුසායිගේ නිර්මාණ
සාගර කලාව
බ්‍රිතාන්‍ය කෞතුකාගාරයේ ආසියානු වස්තූන්